# Anexa nr. 10

la Regulamentul privind deșeurile

de echipamente electrice și electronice

**MODALITATEA DE VERIFICARE**

**a raportului narativ privind îndeplinirea țintelor**

Aspecte de verificare a raportul narativ privind îndeplinirea țintelor:

1) îndeplinirea responsabilităților descrise în capitolul III-VII;

2) examinarea acurateții raportărilor privind stadiul îndeplinirii obiectivelor anuale de colectare și valorificare, conform prevederilor Regulamentului;

3) verificarea conformității raportărilor în relația cu generatorii de DEEE, colectorii de DEEE, generatorii de DEEE sau valorificatorii de DEEE;

4) verificarea trasabilității deșeurilor colectate de la punctul de colectare/colector pînă la instalația de tratare/valorificare;

5) rezultatele controalelor efectuate de către autoritățile de mediu, după caz;

6) respectarea elementelor din autorizația de mediu, după caz;

7) confirmarea constituirii garanției financiare/provizionului în forma aplicabilă fiecărei categorii de producători individuali/reprezentanți autorizați/organizații colective;

8) îndeplinirea obiectivelor anuale de colectare/finanțare, preluare, tratare și valorificare, conform prevederilor prezentului Regulament;

9) asigurarea transparenței față de toți operatorii economici pentru care au preluat responsabilitatea;

10) respectarea acelorași tarife de preluare a responsabilității de gestionare a DEEE față de toți producătorii/reprezentații autorizați pentru care au preluat responsabilitatea, după caz;

11) specificarea dacă s-a reinvestit profitul în aceleași tipuri de activități întreprinse în vederea îndeplinirii obligațiilor pentru care au preluat responsabilitatea de către sistemele colective;

12) evidențierea riscurilor la care sînt expuși și modul lor de remediere;

13) elementele interne și externe care împiedică producătorul individual/sistemul colectiv să își îndeplinească obiectivele de colectare și valorificare a DEEE.